น้ำมันปิดพุ่งแรง/ดาวโจนส์ลบ,ทองบวก
หุ้นดาวโจนส์ปิดลบ 21.42 จุด แนสแดคพุ่งกว่า 200 จุด ด้านราคาน้ำมันพุ่งแรง 2.04 ดอลลาร์ ขณะที่ทองคำ +3.70 ดอลลาร์
5 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 35,089.74 จุด ลดลง 21.42 จุด หรือ -0.06%, ดัชนี เอสแอนด์พี 500 ปิดที่ 4,500.53 จุด เพิ่มขึ้น 23.09 จุด หรือ +0.52% และดัชนีแนสแดค ปิดที่ 14,098.01 จุด เพิ่มขึ้น 219.19 จุด หรือ +1.58% ในรอบสัปดาห์นี้ ดัชนีทั้ง 3 ตัวปรับตัวขึ้นเป็นสัปดาห์ที่ 2 ติดต่อกัน โดยดัชนีดาวโจนส์เพิ่มขึ้น 1.1%, ดัชนี เอสแอนด์พี 500 เพิ่มขึ้น 1.6% และดัชนี แนสแดคปรับตัวขึ้น 2.4%ดัชนีดาวโจนส์ตลาดหุ้นนิวยอร์กปิดลดลงในวันที่4 ก.พ.) ขณะที่ดัชนีแนสแดค ฟื้นตัวขึ้นมายืนปิดตลาดในแดนบวกได้โดยได้แรงหนุนจากการเปิดเผยผลประกอบการที่แข็งแกร่งของบริษัทแอมะซอน และนักลงทุนได้ปรับตัวรับการเปิดเผยข้อมูลการจ้างงานของสหรัฐที่แข็งแกร่งเกินคาดในเดือนม.ค. ซึ่งสนับสนุนการคาดการณ์ที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยเร็วขึ้นสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมี.ค. เพิ่มขึ้น 2.04 ดอลลาร์ หรือ 2.3% ปิดที่ 92.31 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 29 ก.ย. 2557 และเพิ่มขึ้น 6.3% ในรอบสัปดาห์นี้ ส่วนสัญญาน้ำมันดิบเบรนท์ (BRENT) ส่งมอบเดือนเม.ย. เพิ่มขึ้น 2.16 ดอลลาร์ หรือ 2.4% ปิดที่ 93.27 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 2 ต.ค. 2557 และเพิ่มขึ้น 5.4% ในรอบสัปดาห์นี้ เนื่องจากพายุฤดูหนาวที่รุนแรงในสหรัฐทำให้เกิดความวิตกด้านอุปทานน้ำมันราคาทองคำโคเม็กซ์งวดส่งมอบเดือนเม.ย.เพิ่มขึ้น 3.70 ดอลลาร์ หรือ 0.2% ปิดที่ 1,807.80 ดอลลาร์/ออนซ์ และปรับตัวขึ้น 1.2% ในรอบสัปดาห์นี้